
Προσαρμογή της Ελληνικής νομοθεσίας, που αναφέρε- 
ται στη χρήση επωνυμιών και προσωνυμιών στα φρο¬ 
ντιστήρια, προς τις διατάξειςτων άρθρων 7,48,52,58 
και 59 της Συνθήκης περί ιδρύσεως της Ευρωπαϊκής 
Οικονομικής Κοινότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του Ν. 


1338/1983 «Εφαρμογή του Κοινοτικού Δικαίου» (Α’ 34), ό¬ 
πως αντικαταστάθηκε από το άρθρο 65 του Ν. 1892/1990 
«Για τον εκσυχρονισμό και την ανάπτυξη» (Α’ 101) και του 
άρθρου 4του Ν. 1338/1983, όπως αντικαστάθη'κε από την 
παρ. 4 του άρθρου 6 του Ν. 1440/1984 «Συμμετοχή της 
Ελλάδος στο κεφάλαιο, στο αποθεματικό και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού «ΕΥΡΑΤΟΜ» (Α’ 70) 
και τροποποιήθηκε με το άρθρο 19 του Ν. 2367/95 (Α’ 
261). 

2. Τις διατάξεις του άρθρου 29 Ατού Ν. 1558/1985 (Α’ 
137) όπως προστέθηκε με το άρθρο 27 του Ν. 2081/1992 
(Α’ 154) και ανπκαστάθηκε από το άρθρο 1 παρ. 2 του Ν. 
2469/97 (ΦΕΚΑ’ 38). 

3 . Το γεγονός ότι από τις διατάξεις του διατάγματος αυ¬ 
τού δενπροκαλείται δαπάνη σε βάρος του Κρατικού Προ¬ 
ϋπολογισμού. 

4. Την αριθμ. 455/98 γνωμοδότηση του Συμβουλίου της 
Επικράτειας με πρόταση του Υπουργού Εθνικής Παιδεί¬ 
ας και Θρησκευμάτων και του Υπουργού Οικονομίας, α¬ 
ποφασίζουμε: 

Άρθρο 1 

Σκοπός του παρόντος διατάγματος είναι η προσαρμογή 
των διατάξεων του Α.Ν. 284/68 (Α' 32) και του Α.Ν. 2545/40 
(Α’ 287), προς τις διατάξειςτων άρθρων 7.48,52,58 και 59 
της Συνθήκης περί ιδρύσεως της Ευρωπαϊκής Οικονομι¬ 
κής Κοινότητας, με την κατάργηση της απαγόρευσης χρή¬ 
σης ξενόγλωσσων επωνυμιών και προσωνυμιών. 

Άρθρο 2 

Οι επωνυμίες και προσωνυμίες των ιδρυόμενων από 
φυσικά ή νομικά πρόσωπα, υπηκόους των κρατών-με- 
λών της Ευρωπαϊκής Ένωσης φροντηστηρίων, μπορεί 
να αποδίδονται σε οιανδήποτε γλώσσα και με γραφι¬ 
κούς χαρακτήρες οιασδήποτε γλώσσας κράτους-μέ- 
λους της Ευρωπαϊκής Ένωσης, την οποία επιλέγουν οι 
ενδιαφερόμενοι. 

Η δυνατότητα της αναγραφής αυτής παρέχεται μόνο ε¬ 
φόσον προηγείται η αναγραφή της επωνυμίας και της 
προσωνυμίας και στα ελληνικά με ισομεγέθη γράμματα 
και απαραιτήτως αναγράφεται μόνο στην ελληνική γλώσ¬ 
σα και με ισομεγέθη επίσης γράμματα η λέξη «Φροντι¬ 
στήριο» και το είδος του Φροντιστηρίου. 

Άρθρο 3 

Οι διατάξεις των Νόμων Α.Ν. 284/68 και του Α.Ν. 
2545/40 εξακολουθούν να ισχύουν καθ’ ο μέρος δεν έρ¬ 
χονται σε αντίθεση με τις διατάξεις του παρόντος. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του διατάγματος. 

Αθήνα, 30 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΘΡΗΣΚΕΥΜΑΤΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΡΑΣΙΜΟΣ Δ. ΑΡΣΕΝΗΣ 

-♦- 

( 2 ) 

Καθορισμός του εσωτερικού κανονισμού της Β’ Προπαι- 
δευτικής Χειρουργικής Κλινικής και Χειρουργικής Πα¬ 
θολογίας της Ιατρικής Σχολής του Εθνικού Καποδι- 
στριακού Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις: 

α) των άρθρων 50 παρ.1 και 7 παρ.5 του Ν. 1268/1982 
"Για τη δομή και λειτουργία των Α. Ε. I." (Α’ 87) όπως ητε- 
λευταία αυτή διάταξη τροποποιήθηκε με το άρθρο 48 
παρ.2 του Ν.1404/1983 "Δομή και λειτουργία των Τ.Ε.Γ 
(Α’ 173), 

β)του άρθρου 1 περ. ιιτου Π.Δ. 55/1996 (Α’ 48). 

2. Τη γνώμη της Γενικής Συνέλευσης της Ιατρικής Σχο¬ 
λής του Εθνικού και Καποδιστριακού Πανεπιστημίου Α¬ 
θηνών (συνεδρίαση 5.2.1997). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (29Α του 
Ν. 1558/1985, όπως αυτό προστέθηκε με το άρθρο 27 του 
Ν. 2081 /1992 (Α’ 154) και τροποποιήθηκε με το άρθρο 1 
παρ. 2 (α) του Ν. 2469/1997-Α'38). 

4. Την 244 /1998 γνωμοδότηση του Συμβουλίου της Ε¬ 
πικράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Αντικείμενο 

Η κατά τις διατάξεις του Β.Δ. 577/1965 (Α’ 128) Κλινική 
Β’ Προπαιδευτικής Χειρουργικής και Χειρουργικής Παθο¬ 
λογίας της Ιατρικής Σχολής του Εθνικού και Καποδι- 
στριακού Πανεπιστημίου Αθηνών που έχει κατανεμηθεί 
στον Τομέα Χειρουργικής με την απόφαση του Υπουργού 
Εθνικής Παιδείας και Θρησκευμάτων Β1/832/1985 (β’ 
597) εξυπηρετεί διδακτικές ερευνητικές και νοσηλευτικές 
ανάγκες στα επιστημονικά αντικείμενα αυτής τα οποία 
συνίστανται στη γενική χειρουργική, χειρουργική ενδο¬ 
κρινών αδένων, χειρουργική μαστού, πλαστική χειρουρ¬ 
γική, χειρουργική θώρακος και αγγειακή χειρουργική. Η 


Κλινική συγκροτείται απο την κυρίως κλινική την ειδική 
μονάδα μαστού και τα εξωτερικά ιατρεία. 

Άρθρο 2 
Αποστολή 

1 . Η κλινική μετά των ειδικών μονάδων της έχει ως απο¬ 
στολή: 

α) Την κάλυψη των διδακτικών και ερευνητικών ανα¬ 
γκών της Ιατρικής Σχολής καθώς και Τμημάτων του Πα¬ 
νεπιστημίου Αθηνών στα αντικείμενα δραστηριοτητάς 

της- 

β) Την εξυπηρέτηση των διαφόρων κοινωνικών ανα¬ 
γκών όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλινική 
και μονάδα αυτή. 

γ) Την ειδίκευση ιατρών, νοσηλευτών καθώς και άλλων 
λειτουργών υγείας και τη συνεχή εκπαίδευση και επιμόρ¬ 
φωση αυτών. 

δ) Την παροχή περίθαλψης κ.αι νοσηλείας σε ασθενείς 
μενοσήματα, όπως αυτάπεριγράφονται στο άρθρο 1 του 
παρόντος. 

ε) Την εκτέλεση κλινικών πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με Ευρωπαϊκούς και Διεθνείς Οργανι¬ 
σμούς για την πραγματοποίηση ερευνών εκπαιδευτικών 
προγραμμάτων και γενικώς δραστηριοτήτων συναφών με 
τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της κλινικής, των υπολοίπων κλινικών 
των νοσοκομείων αλλά και άλλων νοσηλευτικών ιδρυμά¬ 
των. 

Θ) Ειδικότερα η μονάδα Μαστού έχει επιπρόσθετα ως 
αποστολή τη δημιουργία σύγχρονου αρχείου ασθενών, 
την καταγραφή ευρημάτων και στοιχείων για περαιτέρω 
συστηματική μελέτη και προαγωγή της βασικής και κλινι¬ 
κής έρευνας στον καρκίνο καιτις καλοήθεις παθήσεις των 
μαστών είτε αυτοτελώς ή σε συνεργασία με ομοειδείς μο¬ 
νάδες στην Ελλάδα ή στο εξωτερικό, στα πλαίσια συνερ¬ 
γασίας των πανεπιστημιακών ιδρυμάτων. 

2. Το εκπαιδευτικό έργο της κλινικής περιλαμβάνει την 
εκπαίδευση των φοιτητών της Ιατρικής Σχολής, την εκ¬ 
παίδευση ειδικευομένων ή ειδικευμένων ιατρών και την 
εκπαίδευση άλλων λειτουργών υγείας. 

α) Η εκπαίδευση των φοιτητών, επιτελείται από το διδα¬ 
κτικό ερευνητικό προσωπικό της κλινική, με τη συνδρομή 
άλλων πανεπιστημιακών κλινικών εφ’ όσον κρίνεται ανα¬ 
γκαίο. Η εκπαίδευση των φοιτητών είναι Θεωρητική και 
πρακτική, σύμφωνα με το πρόγραμμα σπουδών. Παράλ¬ 
ληλα, με την εκπαίδευση οι φοιτητές παρακολουθούν τις 
ποικίλες επιστημονικές δραστηριότητες της κλινικής, και 
των μονάδων αυτής. 

β) Η εκπαίδευση των ειδικευομένων ή ειδικευμένων ια¬ 
τρών διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στην διαγνωστική, και 
θεραπευτική αγωγή. Η θεωρητική εκπαίδευση περιλαμ¬ 
βάνει κλινικά και θεωρητικά μαθήματα, συζητήσεις ενδια- 

φερουσών περιτττώσων, σεμινάρια και βιβλιογραφική ε¬ 
νημέρωση. Για τους ειδικευόμενους ιατρούς καταρτίζε¬ 
ται πρόγραμμα εκπαίδευσης και άσκησης που περιλαμ¬ 
βάνει την ενεργό συμμετοχή τους στο κλινικό έργο. 

3. Το κλινικό έργο περιλαμβάνει την περίθαλψη των α¬ 
σθενών που νοσηλεύονται ή παρακολουθούνται στην κλι¬ 
νική και στις μονάδες της: Οι υπηρεσίες της κλινικής είναι 
διαγνωστικές και θεραπευτικές. Η περίθαλψη των νοση- 
λευομένων συνίσταται στην κλινική διάγνωση, την παρα- 
κλινική και εργαστηριακή διερεύνησητηνπροεγχειρητική 
προετοιμασία της χειρουργικής αντιμετώπισης καθώς, 
και την μετεγχειρητική φροντίδα μέχρι της εξόδου του α¬ 
σθενούς από την κλινική. Επίσης περιλαμβάνει την παρα¬ 
κολούθηση ειδικών κατηγοριών ασθενών όπως καρκινο¬ 
παθείς, αγγειακοί ασθενείς στα εξωτερικά ιατρεία της. 

Άρθρο 3 
Προσωπικό 

Η κλινική στελεχώνεται από ιατρικό και λοιπό:προσωπι- 
κό που υπηρετεί στην Ιατρική, Σχολή και στο Περιφερεια¬ 
κό Γενικό Νοσοκομείο Αθηνών «ΛΑΪΚΟ» όπου έχει εγκα¬ 
τασταθεί και λειτουργεί η κλινική. Το ιατρικό προσωπικό 
αποτελείται από τον διευθυντή και μέλη του Διδακτικού Ε¬ 
ρευνητικού Προσωπικού (Δ.Ε.Π.) της Ιατρικής Σχολής 
που η επιστημονική τους ενασχόληση εμπίπτει στα διδα¬ 
κτικά, ερευνητικά και κλινικά ενδιαφέροντα της κλινικής. 
Το προσωπικό αυτό συμπληρώνεται με ειδικεύομενους 
και ειδικευμένους ιατρούς. Το λοιπό προσωπικό περιλαμ¬ 
βάνει μέλη Ειδικού Διοικητικού Τεχνικού Προσωπικού 
(Ε.Δ.Τ.Π.), νοσηλευτές, των οποίων το έργο καθορίζεται, 
σύμφωνα με τις εκάστοτε ανάγκες της κλινικής. Η τοπο¬ 
θέτηση στην κλινική των μελών του διδακτικού ερευνητι¬ 
κού προσωπικού και των μελών του Ειδικού Διοικητικού 
και Τεχνικού Προσωπικού γίνεται με την διαδικασία του 
άρθρου 4παρ. 1 (δ) του Ν. 2083/1992 (Α 159), ενώ των υ¬ 
πολοίπων μελών με την διαδικασία που ορίζουν οι διατά¬ 
ξεις του οργανισμού του Περιφερειακού Γενικού Νοσο¬ 
κομείου Αθηνών «ΛΑΪΚΟ» στο οποίο έχει εγκατασταθεί η 
κλινική. 

Άρθρο 4 

Διοίκηση - Αρμοδιότητες 

1. Η κλινική διευθύνεται από τον διευθυντή της ο οποίος 
είναι μέλος του Διδακτικού Ερευνητικού Προσωπικού (Δ. 
Ε.Π.Ν .) της Ιατρικής Σχολής ο οποίος έχει οριστεί με δια¬ 
δικασία του,άρθρου 28 παρ.22του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γ ενική Συνέ¬ 
λευση της Ιατρικής Σχολής και στη Γενική Συνέλευση του 
Τομέα Χειρουργικής του ετήσιου προγράμματος λει¬ 
τουργίας για τις διδακτικές και ερευνητικές δραστηριό¬ 
τητες της κλινικής και η μέριμνα για την εφαρμογή του, η 
μέριμνα για την υλοποίηση των αποφάσεων του διοικητι¬ 
κού συμβουλίου και της επιστημονικής επιτροπής του νο¬ 
σοκομείου στο οποίο λειτουργεί η κλινική για την παροχή 
του νοσηλευτικού έργου, η μέριμνα για τη στελέχωσητην 
οικονομική διαχείριση των εσόδωντής κλινικής, η μέριμνα 
για την υποβολή του ετήσιου απολογισμού των δραστη¬ 
ριοτήτων, η εισήγηση στο αρμόδιο όργανο για τον ορισμό 
των υπευθύνων για τις ειδικές μονάδες τα αναλώσιμα υλι¬ 


κά και τον κινητό εξοπλισμό και η υπογραφή κάθε εξερ- 
χόμενου εγγράφου. 

3. Ειδικότερα επιστημονικός υπεύθυνος στη μονάδα 
μαστού ορίζεται μέλος ΔΕΠ - χειρούργος από τους υπη- 
ρετούντες στην κλινική με αποδεδειγμένη επιστημονική 
γνώση των αντικειμένων της μονάδας ειδική μετεκπαί¬ 
δευση και μακρόχρονη εμπειρία, ο επιστημονικός υπεύ¬ 
θυνος ασκεί τα εξής καθήκοντα: 

α. μεριμνά για τη χωροταξική υποδομή της μονάδας και 
τον συντονισμό της λειτουργίαςτου εξοπλισμούτης (Μα- 
στογράφος, Υπερηχογράφος, Ηλεκτρονικός Υπολογι¬ 
στής, Τράπεζα ιστών κ.λ.π.) 

β. μεριμνά για τη στελέχωση και την ειδική εκπαίδευση 
του προσωπικού 

γ. συντονίζει το διδακτικό ερευνητικό και ιατρικό προ¬ 
σωπικό της μονάδας 

δ. φροντίζει για την εκπλήρωση της αποστολής της Μο- 
νάδος 

ε. είναι υπεύθυνος για τη παροχή υπηρεσιών και για την 
ομαλή και αποδοτική λειτουργίατης μονάδας στα πλαίσια 
της Κλινικής και του Νοσοκομείου, οπού λειτουργεί. 

Άρθρο 5 

Εγκατάσταση - Λειτουργία 

1. Η κλινική έχει εγκατασταθεί και λειτουργεί στο Περι¬ 
φερειακό Γ ενικό Νοσοκομείο Αθηνών «ΛΑΪΚΟ». 

2. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ε¬ 
νημερώνεται για κάθε ερευνητική πειραματική εργασία 
πριν από τη διεξαγωγή της και καθορίζει την προτεραιό¬ 
τητα χρήσης οργάνων και χώρων όταν δεν υπάρχει σχετι¬ 
κή απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου 5 του π.δ. 407/1980 (Α’ 112). 

Άρθρο 6 

Έσοδα 

Τα έσοδα της κλινικής προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών ή εν γένει επιστημονικών 
προϊόντων. 

γ. Τις πιστώσεις που διατίθενται από την Ιατρική Σχολή 
με τη διαδικασία του άρθρου 4παρ. 1 (ε) του Ν. 2083/1992 
(Α’ 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Αθηνών για τους σκο¬ 
πούς της κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρούνται από την κλινική εί¬ 
ναι τα εξής: - Πρωτόκολλο εισερχόμενης - εξερχόμενης 
αλληλογραφίας. 

- Βαθμολόγιο φοιτητών. 

- Αρχείο ασθενών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και ορ¬ 
γάνων. 

- Βιβλίο επιστημονικής δραστηριότητας. 

- Βιβλίο μεταβολής προσωπικού. 

-Κάθε άλλο βιβλίο ή στοιχείο το οποίο προβλέπεται από 
επί μέρους ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

-♦- 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 374 

Εσωτερικός κανονισμός της Νεογνολογικής Κλινικής της 
Ιατρικής Σχολής του Δημοκρατείου Πανεπιστημίου 
Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 50 παρ. 1 και 7 παρ.5 του Ν. 1268/1982 "Γιια 
τη δομή και λειτουργία των Α. Ε. I." (Α’ 87) άπως η τελευταία 
αυτή διάταξη τροποποιήθηκε με το άρθρο 48 παρ.2 του 
Ν.1404/1983 °Δομή και λειτουργία των Τ.Ε.Ι." (Α’ 173), 
β) του άρθρου 1 περ. ιιτου Π.Δ. 55/1996 (Α' 48). 

2. Τη γνώμη της Γενικής Συνέλευσης της Ιατρικής Σχο¬ 
λής του Δημοκριτείου Πανεπιστημίου Θράκης (συνεδρία¬ 
ση 5η/7.4.1998). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού (29Α του Ν.1558/ 
1985, όπως αυτό προστέθηκε με το άρθρο 27 του Ν.2081 
/1992 - ΑΊ54 και τροποποιήθηκε με το άρθρο 1 παρ. 2 (α) 
το υ Ν. 2469/1997 - Α 38) και 

4. Την 487 / 1 998 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 


Άρθρο 1 
Αντικείμενο 

Η ιδρυθείσα κατά τις διατάξεις του Π.Δ. 459/1987 
(Α’215) και της Υπουργικής Απόφασης Β1/3.1.1991 (Β’ 
201) Νεογνολογική Κλινική της Ιατρικής Σχολής του Δη- 
μοκριτείου Πανεπιστημίου Θράκης, μετά των ειδικών μο¬ 
νάδων αυτής Εντατικής Θεραπείας Νεογνών και Αναπτυ¬ 
ξιακής Παιδιατρικής, η οποία έχει κατανεμηθεί στον Το¬ 
μέα Υγείας του Παιδιού, εξυπηρετεί εκπαιδευτικές, 
ερευνητικές και νοσηλευτικές ανάγκες στα αντικείμενα 
της Γενικής Νεογνολογίας και Περιγεννετικής Ιατρικής. 

Άρθρο 2 
Αποστολή 

1 . Η κλινική μετά των ειδικών μονάδων της έχει ως απο¬ 
στολή: 

α) Την κάλυψη των διδακτικών και, ερευνητικών ανα¬ 
γκών της Ιατρικής Σχολής καθώς και Τμημάτων του Δη- 
μοκριτείου Πανεπιστημίου Θράκης στα αντικείμενα δρα- 
στηριότητάςτους. 

β) Την εξυπηρέτηση διαφόρων κοινωνικών αναγκών ό¬ 
ταν και όποτε ζητείται συγκεκριμένη συνδρομή που ανή¬ 
κει στα θέματα με τα οποία ασχολείται η κλινική και οι μο¬ 
νάδες της. 

γ) Την ειδίκευση ιατρών, νοσηλευτών καθώς και άλλων 
λειτουργών υγείας και τη συνεχή εκπαίδευση και επιμόρ¬ 
φωση αυτών. 

δ) Την παροχή τριτοβάθμιας περίθαλψης και νοσηλείας 
σε νεογνά και παιδιά με παθολογικά προβλήματα. 

ε) Την εκτέλεση κλινικών πειραματικών ερευνητικών 
προγραμμάτων με σκοπό τη μελέτη και αναζήτηση νέων 
τεχνικών και θεραπευτικών μεθόδων. 

στ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και λοι¬ 
πού προσωπικού της. 

2. Το έργο που παρέχει η κλινική μετάτων μονάδων αυ¬ 
τής διακρίνεται σε εκπαιδευτικό και κλινικό : α) Το εκ¬ 
παιδευτικό έργο περιλαμβάνει την εκπαίδευση των φοι¬ 
τητών της Ιατρικής Σχολής, την εκπαίδευση ειδικευομέ- 
νων ή ειδικευμένων ιατρών και την εκπαίδευση άλλων 
λειτουργών υγείας. Η εκπαίδευση των φοιτητών, επιτε- 
λείται απο το διδακτικό ερευνητικό προσωπικό και είναι 
θεωρητική και πρακτική, σύμφωνα με το πρόγραμμα 
σπουδών. Οι φοιτητές παράλληλα, με την εκπαίδευση 
παρακολουθούν τις ποικίλες επιστημονικές δραστηριό¬ 
τητες της κλινικής και των μονάδων της. Η εκπαίδευση 
των ειδικευομένων ή ειδικευμένων ιατρών διακρίνεται σε 
πρακτική και θεωρητική. Η πρακτική αποσκοπεί στην α¬ 
πόκτηση πείρας στην διαγνωστική και θεραπευτική α¬ 
γωγή. Η θεωρητική εκπαίδευση περιλαμβάνει κλινικά και 
θεωρητικά μαθήματα, συζητήσεις ενδιαφερουσών περι¬ 
πτώσεων, σεμινάρια και βιβλιογραφική ενημέρωση, β) 
Το κλινικό έργο περιλαμβάνει την περίθαλψη των νεο¬ 
γνών και παιδιών που νοσηλεύονται ή παρακολουθού- 
νται στην κλινική και στις μονάδες της. Οι υπηρεσίες εί¬ 
ναι διαγνωστικές και θεραπευτικές. Η περίθαλψη των 




νοσηλευόμενων νεογνών και παιδιών συνίσταται σιην 
κλινική διάγνωση, την παρακλινική και εργαστηριακή 
διερεύνηση, την θεραπευτική αγωγή και τη φροντίδα 
τους μέχρι της εξόδου τους από το νοσοκομείο. 

Άρθρο 3 
Προσωπικό 

Η κλινική στελεχώνεται από ιατρικό και λοιπό προσωπι¬ 
κό που υπηρετεί στην Ιατρική Σχολή του Δημοκριτείου 
Πανεπιστημίου Θράκης και στο Νοσοκομείο όπου λει¬ 
τουργεί. Το ιατρικό προσωπικό αποτελείται απο τον διευ¬ 
θυντή και μέλη του Διδακτικού Ερευνητικού Προσωπικού 
(Δ.Ε.Π.) της Ιατρικής Σχολής που η επιστημονική τους ε¬ 
νασχόληση εμπίπτει στα διδακτικά, ερευνητικά και κλινι¬ 
κά ενδιαφέροντα της κλινικής. Το προσωπικό αυτό συ¬ 
μπληρώνεται με ειδικευόμενους και ειδικευμένους ια¬ 
τρούς. Το λοιπό προσωπικό περιλαμβάνει μέλη Ειδικού 
Διοικητικού-Τεχνικού Προσωπικού (Ε.Δ.Τ.Π.), νοσηλευ¬ 
τές, των οποίων το έργο καθορίζεται σύμφωνα με τις εκά- 
στοτε ανάγκες της κλινικής. Η τοποθέτηση στην κλινική 
των μελών του διδακτικού ερευνητικού προσωπικού και 
των μελών του ειδικού διοικητικού και τεχνικού προσωπι¬ 
κού γίνεται με τη διαδικασία του άρθρου 4 παρ.1 (δ) του 
Ν. .2083/1992 (Α' 159), ενώ των υπολοίπων με τη διαδικα¬ 
σία που ορίζεται στον οργανισμό του Νοσοκομείου, που 
έχει εγκατασταθεί και λειτουργεί η κλινική, σύμφωνα με 
την υπ’ αριθμ. Α3 β/οικ. 14136/8.8.86 Απόφαση του Υ¬ 
πουργού Υγείας και Πρόνοιας, όπως τροποποιήθηκε με 
την υπ’ αριθμ. Υ 4α/5152/94/24.8.95 κοινή απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης, Οικονομικών και Υγείας και Πρόνοιας (Β 759). 

Άρθρο 4 

Διοίκηση - Αρμοδιότητες 

1. Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) της Ια¬ 
τρικής Σχολής και ορίζεται με τη διαδικασία του άρθρου 
28παρ.22του Ν. 2083/1992. 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν.1268/1982 μεταξύ των οποίων περι¬ 
λαμβάνονται η κατάρτιση και η υποβολή στη Γενική Συ¬ 
νέλευση της ιατρικής Σχολής και στη Γενική Συνέλευση 
του Τομέα Υγείας του Παιδιού του ετήσιου προγράμμα¬ 
τος λειτουργίας για τις διδακτικές και ερευνητικές δρα¬ 
στηριότητες και η μέριμνα για την εφαρμογή του, η μέρι¬ 
μνα για την υλοποίηση των αποφάσεων των συλλογικών 
οργάνων του Νοσοκομείου στο οποίο λειτουργεί η κλινι¬ 
κή, η μέριμνα για την παροχή του νοσηλευτικού έργου, η 
μέριμνα για τη στελέχωση και την οικονομική διαχείριση 
των εσόδων της κλινικής, η μέριμνα για την υποβολή του 
ετήσιου απολογισμού των δραστηριοτήτων, η εισήγηση 
για τον ορισμό υπευθύνων στις ειδικές μονάδες, στα α¬ 
ναλώσιμα υλικά και στο κινητό εξοπλισμό και η υπογρα¬ 
φή κάθε εξερχομένου εγγράφου. Τα κριτήρια επιλογής 
των υπευθύνων αφορούν κυρίως την επιστημονική δρα¬ 
στηριότητα τους στο αντικείμενο με το οποίο ασχολείται 
η οικεία μονάδα. Ο διευθυντής μπορεί να καλεί τους υ¬ 
πεύθυνους των μονάδων όταν συζητούνται θέματα της 
μονάδαςτους, να αναθέτει συγκεκριμένες αρμοδιότητες 
σ’ αυτούς και να συγκροτεί επιτροπές για τη μελέτη ειδι¬ 
κών θεμάτων. 


Άρθρο 5 

Εγκατάσταση - Λειτουργία 

1. Η Νεογνολογική Κλινική έχει εγκατασταθεήται λει¬ 
τουργεί στο Νομαρχιακό Γενικό Νοσοκομείο -άνθης, 
σύμφωνα με την κοινή Υπουργική απόφαση 
Υ4α/10528/15.12.97 (Β’ 211). 

2. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, την παραμονή εργαζομένων σε χώρους οπού πραγ¬ 
ματοποιούνται πειραματικές εργασίες. Ο διευθυντής ε¬ 
νημερώνεται για κάθε ερευνητική πειραματική εργασία 
πριν από τη , διεξαγωγή της και καθορίζει την προτεραιό¬ 
τητα χρήσης οργάνων και χώρων όταν δεν υπάρχει σχετι¬ 
κή απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική ε 
πί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνητι¬ 
κής πειραματικής εργασίας επιστρέφονται, μετά τη χρησι¬ 
μοποίησή τους, στην κατάσταση που έχουν παραδοθεί. 

4. Με εισήγηση του διευθυντή στα αρμόδια όργανα εί¬ 
ναι δυνατή η πρόσληψη διακεκριμένων επιστημόνων σε 
τομείς σχετικούς με τις διδακτικές, ερευνητικές και νοση¬ 
λευτικές δραστηριότητες της κλινικής, σύμφωνα με τις 
διατάξεις του άρθρου 18 του Ν. 1268/1982 και του άρ¬ 
θρου δτουπ.δ. 407/1980 (Α’ 112). 

Άρθρο 6 
Έσοδα 

Τα έσοδα της κλινικής προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την πώληση ερευνητικών ή εν γένει επιστημονικών 
προϊόντων. 

γ. Τις πιστώσεις, που διατίθενται απάτην Ιατρική Σχολή 
μετη διαδικασίατου άρθρου 4 παρ. 1 (ε)του Ν. 2083/1992 
(Ά 159). 

δ. Τις ειδικές εισφορές και χρηματοδοτήσεις απο διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς της κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρούνται απο την κλινική εί¬ 
ναι τα εξής: - Πρωτόκολλο εισερχόμενης - εξερχόμενης 
αλληλογραφίας. 

- Βαθμολόγιο φοιτητών. 

- Αρχείο ασθενών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών βιβλίων, περιοδικών και ορ¬ 
γάνων. 

- Βιβλίο επιστημονικής δραστηριότητας. 

- Βιβλίο μεταβολής προσωπικού. 

- Κάθε άλλο βιβλίο ή στοιχείο που προβλέπεται από ει¬ 
δικές διατάξεις ή κρίνεται απαραίτητο για τις ανάγκες της 
Κλινικής. 

Στον Υπουργό Εθνικής Παιδείας και Θρησκευμάτων α- 

ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΚΑΝΟΝΙΣΜΟΙ 

( 4 ) 

ΚΑΝΟΝΙΣΜΟΣ ΥΠ' ΑΡΙΘΜ. 99/1998 

Περί συστάσεως και λειτουργίας της ειδικής Συνοδικής 
Επιτροπής παρακολουθήσεως Ευρωπαϊκών Θεμάτων 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 4 εδάφ. ε' 9 παρ. 2 και 4 και 
10 παράγρ. 4 και 5 του Ν. 590/1977 «Περί Καταστατικού 
Χάρτου της Εκκλησίας της Ελλάδος», 

2) Την ανάγκην αμέσου επικοινωνίας με τα θεσμικά όρ¬ 
γανα της Ευρωπαϊκής Ενώσεως και τας εν αυτή λειτουρ- 
γούσας υπηρεσίας, προς αξιοποίησιν των υπ αυτών πα¬ 
ρεχόμενων πληροφοριών επί διαφόρων ευρωπαϊκών θε¬ 
μάτων, 

3) Την από 13.10.1998 Απόφασιντης Ι.Σ.Ι., περί συστά¬ 
σεως «Ειδικής Συνοδικής Επιτροπής Παρακολουθήσεως 
Ευρωπαϊκών Θεμάτων» 

4) Την από 16.10.1998 Απόφασιντης Δ.Ι.Σ., ψηφίζει 

Τον υπ' αριθμ. 99/1998 Κανονισμόν Αυτής έχονταούτω: 

ΑΡΘΡΟΝ 1 

Παρά τη Ιερά Συνόδω συνισταταιεττταμελής «Ειδική Συ¬ 
νοδική Επιτροπή Παρακολουθήσεως Ευρωπαϊκών Θεμά¬ 
των» τελούσα υπό την άμεσον εποπτείαν της τε Ιεράς Συ¬ 
νόδου και του Μακαριωτάτου Προέδρου αυτής. 

ΑΡΘΡΟΝ 2 

Η Ειδική Επιτροπή επιδιώκει, καλλιεργεί, αναπτύσσει 
και παρακολουθεί: 

α) Την επικοινωνίαν μετά θεσμικά όργανα της Ε.Ε. προς 
αμοιβαίαν ενημέρωσιν και αξιοποίησιν των εκατέρωθεν 
πληροφοριών επί συζητουμένων θεμάτων κοινού ενδια¬ 
φέροντος τόσον εκκλησιασπκού όσον και κοινωνικού χα- 
ρακτήρος, 

β) Την συνεργασίαν μετά της Ε.Ε. και του Ευρωπαϊκού 
Κοινοβουλίου επί θεμάτων, μορφωτικών, πολιτιστικών και 
κοινωνικών, 

γ) Την συμμετοχήν εις την διαμόρφωσιν και εφαρμογήν 
αναλογών κοινοτικών προγραμμάτων και τόν συντονι¬ 
σμόν εφαρμογής των εις την Ιεράν Αρχιεπισκοπήν Αθη¬ 
νών και τας Ιεράς Μητροπόλεις, 

δ) Τον γενικόν συντονισμόν των φορέων της εκκλησια¬ 
στικής διοικήσεως εν γένέι και των λοιπών εκκλησιαστι¬ 
κών δραστηριοτήτων των εν Ελλάδι ιδιωτικών φορέων 
προς αποτελεσματικήν υποβολήν των υπευθύνων προτά- 
σεών των προς Την Ε.Ε., 

ε) Την άμεσον συνεργασίαν με τό εν Βρυξέλλαις Γρα- 
φείοντης Εκκλησίας της Ελλάδος. 


ΑΡΘΡΟΝ 3 

Εντός του ανωτέρω γενικού περιγράμματος κινουμένη 
η Ειδική Επιτροπή δύναται νά επιλέγη κατά περίτττωσιν τα 
προσφορώτερα μέσα προς επίτευξιν των σκοπών της. 
Ταύτα δύναται να είναι: 

α. Η συγκρότησις εν Αθήναις η αλλαχού ομάδων εργα¬ 
σίας η υποεπιτροπών, επανδρωμένων διά καταλλήλου 
προσωπικού, και η παρακολούθησις δι αυτών των σημει- 
ουμένων εξελίξεων εις τον χώρον της Ε.Ε. επί θεμάτων τα 
οποία άπτονται των ενδιαφερόντων της. 

β. Η οργάνωσις και διατήρησις Αντιπροσωπείας της Εκ¬ 
κλησίας της Ελλάδος παρά τη Ε.Ε. εν Βρυξέλλαις, μετά 
της οποίας συνεργάζεται στενώς προς αποτελεσματικω- 
τέραν επίτευξιν και εξυπηρέτησιν των επιδιώξεων αυτής. 

γ. Η συνεργασία με τας αρμοδίας πολιτειακός αρχάς. 

δ. Η μελέτη των προκηρυσσομένων υπό της Ε.Ε. προ¬ 
γραμμάτων και η προετοιμασία προς υλοποίησίν των υπό 
των διαφόρων εκκλησιαστικών Υπηρεσιών και Οργανι¬ 
σμών. 

ε. Η στενή συνεργασία με τούς φορείς της Ε.Ε. και της 
εκκλησιαστικής διοικήσεως διά την επιμόρφωσιν και κα¬ 
τάλληλον αξιοποίησιντου ανθρωπίνου δυναμικού προς ε¬ 
πωφελή αξιοποίησιν και τόν αρτιότερον καταρτισμόν των 
προτάσεων και προγραμμάτων της Ε.Ε., ως και την αξιο- 
λόγησίντων. 

στ. Η παρακολούθησις των κυκλοφορούντων εντύπων 
της Ε.Ε. των περιλαμβανόντων χρησίμους πληροφορίας, 
η ίδρυσις και διατήρησις ειδικής βιβλιοθήκης περιεχού- 
σης τας εκδόσεις αι οποίαι έχουν σχέσεις με τους σκο¬ 
πούς της, η μέσω του ΙΝΤΕΡΝΕΤ επικοινωνία και συνερ¬ 
γασία. 

ζ. Η έκδοσις ειδικού περιοδικού φυλλαδίου ευκολύνο- 
ντος τους ενδιαφερομένους περί Τα ευρωπαϊκά προ¬ 
γράμματα της Ε.Ε. και η ενημέρωσίς των περί των παρε- 
χομένων εκάστοτε ευκαιριών. 

η. Η επιλογή κατά περίπτωσιντων φορέωντων διαθετό- 
ντων αξιοπιστίαν, εγκυρότητα και υπευθυνότητα δι ανά- 
θεσιν εις αυτούς συγκεκριμένου έργου εκτελέσεως και ε¬ 
φαρμογής προγραμμάτων της Ε.Ε. υπέρ των ενδιαφερο¬ 
μένων εκκλησιαστικών φορέων. 

θ. Τέλος, η αξιοποίησις παντός κατά την κρίσιντης προ- 
σφόρου μέσου προς υλοποίησιντωνπροσφερομένων δυ¬ 
νατοτήτων. 

ΑΡΘΡΟΝ 4 

Η επταμελής Επιτροπή διορίζεται υπό της ΔΙΣ, προτά- 
σειτου Μακαριωτάτου, επίτριετει θητεία, απαρτιζομένη 
α) εκ τεσσάρων εν ενεργεία Αρχιερέων, β) εκ του Αρχι- 
γραμματέωςτης Ιεράς Συνόδου, καιγ) εκ δύο λαϊκών, α¬ 
πάντων εχόντων ειδικός γνώσεις και εμπειρίαν περί τα 
ευρωπαϊκά προγράμματα και θέματα. Της Επιτροπής 
προεδρεύει ο έχωντα πρεσβεία Αρχιερεύς, αναπληρού- 
μενος υπό του επομένου τη τάξει Αρχιερέως. Το αξίωμα 
των μελών της Ειδικής Επιτροπής είναι τιμητικόν και ά¬ 
μισθον. 

ΑΡΘΡΟΝ 5 

Η Ειδική Επιτροπή αποφασίζει επί παντός ζητήματος α- 
ναγομένου εις τόν κύκλον των κατά τα άνω επιδιωκομέ- 
νων σκοπών και αρμοδιοτήτων της, ενεργεί δε τα δέοντα 
αναφερομένη πάντοτε εις τον Μακαριώτατον Πρόεδρον 

της ΔΙΣ μετά του οποίου συνεργάζεται επί παντός ζητή¬ 
ματος απαιτούντος ειδικήν κάλυψιν, εκείνου δέ κρίνοντος 
ποια θέματα θά καλυφθούν και δι αποφάσεως της ΔΙΣ. Η 
διεκπεραίωσις των αποψασιζομένων διενεργείται υπό 
της Αρχιγραμματείας της Ιεράς Συνόδου. 

ΑΡΘΡΟΝ 6 

Η Ειδική Επιτροπή συνεργάζεται μετάπάσης μη Κυβερ¬ 
νητικής Αστικής Εταιρείας μή κερδοσκοπικού χαρακτη- 
ρος. Ενδεικτικώς αναφέρονται: η Ορθόδοξος Εκκλησια¬ 
στική Αλληλεγγύη, τό Κέντρον Επαγγελματικής Καταρτί- 
σεως της Εκκλησίας της Ελλάδος, το Ινστιτούτον 
Επαγγελματικής Καταρτίσεως της Εκκλησίας της Ελλά¬ 
δος. Ομοίως συνεργάζεται μετά παντός άλλου ομοειδούς 
φορέως (της Ιεράς Αρχιεπισκοπής Αθηνών και των Ιερών 
Μητροπόλεων) δυναμένου νά υλοποιεί ευρωπαϊκά προ¬ 
γράμματα. Δεν αποκλείεται η συνεργασία και με σχετι¬ 
κούς φορείς εκτός της Εκκλησίας. 

ΑΡΘΡΟΝ 7 

Παρά τη Επιτροπή διορίζεται ως Γραμματεύς κληρικός 
διαθετών τα απαραίτητα τυπικά και ουσιαστικά προσό¬ 
ντα, ήτοι: Τηνγνώσιν δύο τουλάχιστον ευρωπαϊκών γλωσ¬ 
σών και πάσαν άλλην εμπειρίαν και γνώσιν σχέσιν έχου- 
σαν με τόν χαρακτήρα της Επιτροπής. Ούτος διορίζεται 
υπό της ΔΙΣ διά προτάσεως του Μακαριωτάτου Προέ¬ 
δρου. Ο Γραμματεύς έχει την ευθύνην της οργανώσεως 
και λειτουργίας του Γ ραφείου της Επιτροπής και της προ- 
ωθήσεως των θεμάτων. 

ΑΡΘΡΟΝ 8 

Η ΔΙΣ, τη προτάσει της Ειδικής Επιτροπής, δύναται νά 
προσλαμβάνη τό κατάλληλον και αναγκαιουν προσωπι¬ 
κόν προς διεκπεραίωσιν του, εντοις προηγουμένοις άρ- 
θροις, περιγραφομένου έργου της αποστολής αυτής. 

ΑΡΘΡΟΝ 9 

Η Ειδική Επιτροπή συνεδριάζει επί τη βάσει ημερήσιας 
διατάξεως μετά πρόσκλησιν του Σεβ. Προέδρου τουλάχι¬ 
στον άπαξ του μηνάς. Έκτακτοι συνεδρίαι δύνανται νά ο- 
ρίζωνται παρά του Σεβ. Προέδρου είτε κατά την κρίσιν 
του είτε κατόπιν αιτήματος τεσσάρων τουλάχιστον με¬ 
λών. Αι προσκλήσεις δια τας τακτικός συνεδρίας απο- 
στέλλονται προς τα μέλη τουλάχιστον τρεις ημέρας πρό 
της συνεδρίας. 

Των συνεδριάσεων τηρούνται Πρακτικά παρά του 
Γραμματέως, τα οποία επικυρούνται κατά Την αμέσως 
προσεχή συνεδρίαν η και αυθημερόν. Η Ειδική Επιτροπή 
τηρεί Πρωτόκολλον Αλληλογραφίας, Αρχείον και Βιβλίον 
Πρακτικών. 

ΑΡΘΡΟΝ 10 

Η Επιτροπή συντάσσει κατ έτος τον ετήσιον προϋπολο¬ 
γισμόν της, ο οποίος κατόπιν επεξεργασίας υπό της Οι¬ 
κονομικής Υπηρεσίας, εγκρινόμενος υπό της ΔΙΣ καλύ¬ 
πτει τας δαπάνας λειτουργίας της. Εις ίδιον τραπεζικόν 
λογαριασμόν της Επιτροπής κατατίθεται κατ έτος εφά¬ 
παξ παρά της Οικονομικής Υπηρεσίας της Εκκλησίας της 
Ελλάδοςτό προβλεπόμενονπαράτου εγκεκριμένου Προ¬ 
ϋπολογισμού ποσόν των ετησίων δαπανών λειτπουργίας 
αυτής. Εις τό τέλος εκάστου οικονομικού έτους η Επιτρο¬ 


πή συντάσσει τόν Απολογισμόν της, ο οποίος εγκρίνεται 
διά της ως άνω διαδικασίας επί του Προϋπολογισμού και 
υποβάλλεται προς έγκρισιν προς την ΔΙΣ. μετά των παρα¬ 
στατικών των γενομένων δαπανών. 

ΑΡΘΡΟΝ11 

Η εις το εδάφιον β' άρθρον 3 του παρόντος Κανονισμού 
αναφερομένη εν Βρυξέλλαις Αντιπροσωπεία της Εκκλη¬ 
σίας της Ελλάδος παρά τη Ευρωπαϊκή Ενώσει αποτελεί ε- 
ξηρτημένην εξωτερικήν Υπηρεσίαν του Ν.Π.Δ.Δ. «Εκκλη¬ 
σία της Ελλάδος» και τελεί υπό την εποπτείαν και τον ε- 

λεγχοντης ΔΙΣ. Τατης έδρας, σφραγίδος, αρμοδιοτήτων, 

διοικήσεως, καθηκόντων προσωπικού κ.λ.π., ρυθμίζονται 
δι’ Εσωτερικού Κανονισμού οργανώσεως και λειτουρ¬ 
γίας, συντασσομένου εντός εξαμήνου υπό της Ειδικής Ε¬ 
πιτροπής και εγκρινομένου υπό της ΔΙΣ. 

ΑΡΘΡΟΝ 12 

Ο παρών Κανονισμός εγκρίνεται υπό της ΔΙΣ και εφαρ¬ 
μόζεται υπό Την ευθύνην της Ειδικής Επιτροπής, τροπο¬ 
ποιείται δέ αποφάσει της ΔΙΣ. 

ΑΡΘΡΟΝ 13 

Η ισχύς του παρόντος Κανονισμού αρχεται από της δη- 
μοσιεύσεως αυτού εις την Εφημερίδα της Κυβερνήσεως 
καιτό Περιοδικόν «ΕΚΚΛΗΣΙΑ». 

ΑΡΘΡΟΝ 14 

Από της ισχύος του Κανονισμού τούτου, ο υπ’ αριθμ. 
68/1994 Κανονισμός «Περί λειτουργίας του Γραφείου 
Σχέσεων της Εκκλησίας της Ελλάδος μετά της Ευρωπαϊ¬ 
κής Ενώσεως» (Φ.Ε.Κ. 39/τ. Α'/ 21.3.1994) καταργείται. 

ΑΡΘΡΟΝ 15 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του Νομικού Προσώπου της 
Εκκλησίας της Ελλάδος, τό ύψος της οποίας δέν δύναται 
νά υπολογισθεί. 

Αθήνα, 16 Οκτωβρίου 1998 
Ο Πρόεδρος 

! Ο ΑΘΗΝΩΝ ΧΡΙΣΤΟΔΟΥΛΟΣ 
-♦- 

Α ΝΑΚΟΙΝΩΣΕ ΙΣ 

Αριθμ. 0546/38/ΑΣ 713/Μ. 4829 (5) 

Θέση σε ισχύ του 6ου Πρωτοκόλου στη Σύμβαση για την 
προάσπιση των δικαιωμάτων του ανθρώπου και των 
θεμελιωδών ελευθεριών σχετικά με την κατάργηση 
της ποινής του θανάτου (Στρασβούργο, 28.4.1983). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι στις 
8.9.1998 έλαβε χώρα στο Στρασβούργο η κατάθεση στον 
Γενικό Γραμματέα του Συμβουλίου της Ευρώπης του εγ¬ 
γράφου επικυρώσεως από τη χώρα μας του 6ου Πρωτο¬ 
κόλλου στη Σύμβαση για την προάσπιση των δικαιωμάτων 
του Ανθρώπου και των θεμελιωδών ελευθεριών σχετικά 
με την κατάργηση της ποινής του θανάτου που υπογρά- 
φηκε στο Στρασβούργο στις 28.4.1983. 

Το παραπάνω Πρωτόκολλο το οποίο κυρώθηκε με τον 

υπ’ αριθμ. 2610/1998 Νόμο που δημοσιεύθηκε στο υπ' α- 
ριθμ. 110 φύλλο της Εφημερίδοςτης Κυβερνήσεως τέθη¬ 
κε σε ισχύ ως προς τη χώρα μας, σύμφωνα με τη διάταξη 
του άρθρου 8 παράγρ. 2 αυτού, την 1.10.1998. 

Αθήνα, 26 Οκτωβρίου 1998 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

-φ- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 6 ) 

Στο Π .Δ. 351 /1998 «Ρύθμιση τελών εγγράφων διαμονής 
στην Ελλάδα υπηκόων κρατών - μελών της Ευρωπαϊκής 
Ένωσης και των μελών οικογένειας αυτών κατά τροπο¬ 
ποίηση των Π.Δ. 525/1983, 491/1987 και 278/1992, που 
δημοσιεύθηκε στο ΦΕΚ 232/12.10.98/τ.Α' γίνεται η εξής 
διόρθωση σφάλματος: 


Στο άρθρο 3 διορθώνεται το εσφαλμένο «... με την κα¬ 
ταβολή ποσού ίσου μετά μέλη της έκδοσης ...», στο ορ¬ 
θό: «.... με την καταβολή ποσού ίσου με τα τέλη της έκδο¬ 
σης .». 

(Από το Υπουργείο Δημόσιας Τάξης) 


Στο Φ.Ε.Κ. 217/Α/23.9.1998 όπου δημοσιεύθηκε το 
Π.Δ/γμα 315/1998 «Πρόσληψη πολιτών της Ευρωπαϊκής 
Ένωσης στον Οργανισμό Τηλεπικοινωνιών της Ελλάδος 
(Ο.Τ.Ε. Α.Ε.) και στα Νομικά Πρόσωπα που κατέχει στο 
51% τουλάχιστον του μετοχικού τους κεφαλαίου (θυγα¬ 
τρικών του εταιρειών), γίνονται οι παρακάτω διορθώσεις: 

1) Στο προΐμιο αυτού, στην παράγραφο 4 στο στίχο 3 το 
εσφαλμένο «περί ανάθεση αρμοδιοτήτων», στο ορθό «πε¬ 
ρί ανάθεσης αρμοδιοτήτων». 

2) Στο αποφασιστικό αυτού στην παράγραφο 5 στο στί¬ 
χο 2 «(ΟΤΕ ΟοηόυΙΙϊηρ)», στο ορθό: «(ΟΤΕ ΟοηευΙΙίηρ)». 

(Από το Υπουργείο Μεταφορών και Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





